Prehľad udalostí uskutočnených v Trnavskom kraji príslušníkmi HaZZ v 8. týždni roku 2011
V Trnavskom kraji bolo v uplynulom 8. týždni roku 2011 zaznamenaných celkom 71 udalostí, čo je o 36 udalostí viac ako v predchádzajúcom týždni.
Najviac, spolu 42 výjazdov mali príslušníci HaZZ k požiarom, deväť výjazdov bolo k dopravným nehodám, a rovnako deväť výjazdov k technickým zásahom.
Okrem toho zasahovali pri jednom ekologickom zásahu a bolo vykonaných sedem cvičení. Planý poplach bol zaevidovaný v troch prípadoch.
Priame škody boli celkovo vyčíslené vo výške 33 350,- €, uchránené hodnoty vo výške 184 460,- €. Z celkovej výšky vyčíslených škôd bolo najviac, 25 782,-€, vyčíslených pri požiaroch v okrese Galanta, najväčšie uchránené hodnoty vo výške 87 134,- € pri požiaroch v okrese Dunajská Streda.
Najviac zásahov v uplynulom 8. týždni roku 2011, spolu 18, vykonali príslušníci OR HaZZ v Dunajskej Strede, 15 zásahov príslušníci OR HaZZ v Trnave a 14 zásahov príslušníci OR HaZZ v Galante.
Z celkového počtu 42 výjazdov k požiarom sa v 17 prípadoch jednalo o vypaľovanie tráv a suchých porastov, 11 krát horeli budovy a objekty, z toho boli tri požiare v rodinných domoch a dva požiare v bytovom fonde.